Vajrasucika Upanishad

Vajrasucika Upanishad (Sanskrit: वज्रसूची उपनिषत्, IAST: Vajrasūcī Upaniṣad) ialah sebuah teks penting dalam bahasa Sanskrit dan termasuk dalam kumpulan Upanishad agama Hindu. Ia diklasifikasikan sebagai salah satu daripada 22 Upanishad Samanya (umum), dan dikenali sebagai teks Vedanta. Upanishad ini berkaitan dengan Samaveda. 

Teks ini juga kadangkala dikenali dengan judul lain seperti Vajrasuchika Upanishad, Vajra Suchika Upanishad, Vajrasuchi Upanishad, Vajrasucy Upanishad dan Vajrasucyupanishad.

Dalam antologi 108 Upanishad berbahasa Telugu yang tergolong dalam kanun Muktika, sebagaimana yang dikisahkan oleh Rama kepada Hanuman, ia disenaraikan pada nombor 36.

 Kandungan 
Teks ini ringkas, disusun dalam bentuk prosa kecuali mantra pertamanya. Ia mengemukakan persoalan: "Siapakah seorang brahmana?" dan memberikan jawapannya.

Menurut Upanishad ini, tubuh badan, jiwa individu, kelahiran, pengetahuan, pekerjaan mahupun kewajipan agama — semuanya bukan penentu seseorang itu sebagai seorang brahmana. Keperibadian dan watak seseoranglah yang menjadikannya seorang brahmana sejati.

Seseorang yang telah merealisasikan Diri Sejati — yang satu, tiada duanya — dan yang telah bebas daripada segala kekurangan serta kecelaan, dialah brahmana yang sebenar. Tanda-tanda dirinya ialah ketenangan fikiran, tiada keinginan, bebas daripada cemburu, delusi dan keakuan.

Teks ini diakhiri dengan seruan agar setiap insan menjadi brahmana sejati melalui penyedaran akan Brahman.Swami Harshananda, A Concise Encyclopaedia of Hinduism

 Rujukan